**Ministru kabineta noteikumu projekta “Grozījumi Ministru kabineta 2016. gada 9. februāra noteikumos Nr. 92 “Noteikumi par kuģošanas līdzekļu satiksmi iekšējos ūdeņos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2017. gada 12. decembra Direktīva (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (turpmāk – Direktīva 2017/2397). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pašreiz Ministru kabineta 2016. gada 9. februāra noteikumu Nr. 92 “Noteikumi par kuģošanas līdzekļu satiksmi iekšējos ūdeņos” (turpmāk – MK noteikumi Nr. 92) 3.1.1. apakšpunktā, 9.2. apakšpunktā un 85. punktā ir minēta valsts akciju sabiedrība “Latvijas Jūras administrācija”. Kopš 2020. gada 23. decembra Latvijas Jūras administrācijas tiesiskā forma ir nevis valsts akciju sabiedrība, bet valsts sabiedrība ar ierobežotu atbildību. Līdz ar to nepieciešams atbilstoši precizēt MK noteikumus Nr. 92 (projekta 1., 3. un 5. punkts). Pašreiz MK noteikumos Nr. 92 nav noteikts, ka gadījumā, ja to lūdz persona, kurai ir atbilstoši Eiropas Savienības tiesību aktu prasībām par profesionālās kvalifikācijas atzīšanu kuģošanai pa iekšzemes ūdensceļiem izsniegta darba uzskaites grāmatiņa (turpmāk – darba uzskaites grāmatiņa), minēto Eiropas Savienības tiesību aktu tvērumā ietilpstoša kuģošanas līdzekļa vai peldbūves, uz kuras šī persona ir strādājusi, vadītājs darba uzskaites grāmatiņā izdara ierakstus par kuģošanas laiku un veiktajiem braucieniem. Šādu pienākumu ir nepieciešams noteikt, lai Latvijas tiesību sistēmā pārņemtu Direktīvas 2017/2397 15. panta “Sadarbība” otro daļu. Lai nodrošinātu attiecīgā pienākuma izpildi, konkrētās praktiskās situācijās var būt nepieciešama arī citu valstu kompetento iestāžu, Satiksmes ministrijas un valsts sabiedrības ar ierobežotu atbildību “Latvijas Jūras administrācija” iesaiste (projekta 2., 4. un 6. punkts).  Saskaņā ar Direktīvas 2017/2397 39. panta 3. punktu Latvijas tiesību sistēmā ir jāpārņem tikai Direktīvas 2017/2397 10. pants attiecībā uz kvalifikācijas sertifikātu un darba uzskaites grāmatiņu atzīšanu, 38. pants attiecībā uz derīgu sertifikātu atzīšanu un 15. pants. Direktīvas 2017/2397 10. panta un 38. panta attiecīgās normas, kā arī 15. panta pirmā daļa ir jau pārņemta – ar Ministru kabineta 2021. gada 22. jūnija noteikumiem Nr. 395 “Grozījumi Ministru kabineta 2005. gada 22. novembra noteikumos Nr. 895 “Jūrnieku sertificēšanas noteikumi””. Atlicis pārņemt 15. panta otro daļu. Līdz ar projekta pieņemšanu tas tiks izdarīts.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar valsts sabiedrību ar ierobežotu atbildību “Latvijas Jūras administrācija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Primāri projekts attiecas uz darba uzskaites grāmatiņas turētājiem un kuģošanas līdzekļu un peldbūvju, kas ietilpst Direktīvas 2017/2397 tvērumā (Direktīvas 2017/2397 2. pants) un strādā MK noteikumu Nr. 92 2. punktā minētajos ūdeņos, vadītājiem. Sekundāri projekts attiecas arī uz valsts sabiedrību ar ierobežotu atbildību “Latvijas Jūras administrācija un Satiksmes ministriju”. |
| 2. | Tiesiskā regulējuma ietekme uz tautsaimniecību un administratīvo slogu |  Projektam nav tiešas ietekmes uz tautsaimniecību.  Administratīvo slogu projekts teorētiski palielina, jo uzliek jaunus pienākumus Direktīvas 2017/2397 tvērumā ietilpstošu kuģošanas līdzekļu un peldbūvjuvadītājiem, kā arī valsts sabiedrībai ar ierobežotu atbildību “Latvijas Jūras administrācija” un Satiksmes ministrijai, bet paredzams, ka praksē slogs vai nu nepalielināsies nemaz, vai palielināsies minimāli, jo Latvijā uz attiecīgajiem kuģošanas līdzekļiem un peldbūvēm pamatā strādā personas, kurām ir nevis ārvalstī izsniegts kompetences sertifikāts un darba uzskaites grāmatiņa, bet gan Latvijā, saskaņā ar Ministru kabineta 2005. gada 22. novembra noteikumiem Nr. 895 “Jūrnieku sertificēšanas noteikumi” izsniegts nacionālais kompetences sertifikāts. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Eiropas Parlamenta un Padomes 2017. gada 12. decembra Direktīva (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK. Direktīva 2017/2397 Latvijas tiesību sistēmā jāpārņem līdz 2022. gada 17. janvārim, attiecīgi projekts jāpieņem ne vēlāk kā pēdējā Ministru kabineta sēdē pirms šī datuma.  |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017. gada 12. decembra Direktīva (ES) 2017/2397 par profesionālās kvalifikācijas atzīšanu kuģošanā pa iekšzemes ūdensceļiem un ar ko atceļ Padomes Direktīvas 91/672/EEK un 96/50/EK (publicēta Eiropas Savienības Oficiālajā Vēstnesī, OV L345, 27.12.2017) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 15. panta otrā daļa | 2., 4. un 6. punkts | Direktīvas normas pārņemtas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 2. | Sabiedrības līdzdalība projekta izstrādē | Par projekta izstrādi tika informēti sabiedrības pārstāvji, 2021. gada [...] ievietojot paziņojumu Satiksmes ministrijas tīmekļa vietnē, sadaļā “Sabiedrības līdzdalība” (https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti). Tādējādi savus priekšlikumus par projektu varēja izteikt ikviena ieinteresētā persona.  |
| 3. | Sabiedrības līdzdalības rezultāti | [...] |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts sabiedrība ar ierobežotu atbildību “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta 2. punkts Satiksmes ministrijai un valsts sabiedrībai ar ierobežotu atbildību “Latvijas Jūras administrācija” nosaka jaunus uzdevumus. Saistībā ar projekta izpildi papildu cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova